**KIEGÉSZÍTŐ TÁJÉKOZTATÁS**

Beszerzés tárgya: Pilisborosjenő gyalogos átkelőhely létesítése, buszöböl korrekciója

|  | **Kérdés** | **Válasz** |
| --- | --- | --- |
| 1 | A kapott tervlap alapján nem lehet a kapott költségvetést leellenőrizni, se ajánlatot adni.  Kérjük a tisztelt beruházót, hogy a jelenlegi állapotról és a tervezett kialakításról is küldjenek terveket, illetve hossz-, és keresztmetszet. | Azokat tételeket kell beárazni, amit a pályázathoz mellékelt az Önkormányzat. Amennyiben egyéb tételeket tart szükségesnek külön soron jelezze. |
| 2 | Részletes tervet a kérünk arról, hogy a kb. 30 cm-rel magasabban lévő bicikliutat és a zebrát hogyan kérik az összehozni. | A járdát egy vissza kell bontani annyira, hogy a zebra helyére érkezve ne meredeken érkezen a csatlakozás. A térkő burkolat átépítése és szintre emelését (esetünkben süllyesztését) tartalmazza a költségvetési kiírás. Erre külön tervet nem adunk. |
| 3 | Ideiglenes forgalmi terveket nem kaptunk és a költségvetésben sem szerepel.   1. A terveket a kivitelező cégnek kell, elvégeznie vagy a megrendelő biztosítja? 2. Amennyiben a kivitelező cég feladata kérjük, meghatározni, hogy hova kell költségelni mind a tervezési mind a kivitelezési részét. 3. Amennyiben a megrendelő biztosítja a terveket, kérjük meghatározni, hogy hova kell költségelni az ideiglenes forgalom kialakítását. 4. Kérjük ennek megfelelően a költségvetést kiegészíteni szíveskedjenek. | Ideiglenes forgalomtechnikai tervről, annak Közútkezelő általi jóváhagyásáról a kivitelezőnek szükséges gondoskodnia annak függvényében, hogy a milyen gépekkel, mekkora területet, mennyi ideig vesz igénybe.  A költségvetés ezzel a sorral kiegészítésre került. |
| 4 | A kapott költségvetés nem tartalmazza a felvonulási költségeket (pl. mobil wc, ideiglenes kerítés, stb).  Kérjük, meghatározni, hogy a költségvetésben hova kell költségelni, kérjük, a költségvetést ezzel kiegészíteni szíveskedjenek. | A felvonulási költség a kivitelezőt terheli. |
| 5 | A kapott költségvetés nem tartalmazza a keletkezett hulladék elszállítására vonatkozó költségeket.  Kérjük, meghatározni, hogy a költségvetésben hova kell költségelni, kérjük, a költségvetést ezzel kiegészíteni szíveskedjenek. | A keletkezett hulladékról a kivitelezőnek kell gondoskodnia. |
| 6 | Az érintett útszakaszon rossz állapotban van az aszfalt kopórétege, nyomvályús, repedezett, cserére szorul. A kopóréteg cseréjét a pályázat nem tartalmazza.  Kérjük, a megrendelőt nyilatkozzon arról, hogy tisztában van vele, hogy az erre a felületre készült vízszintes jelzések harántcsíkozás bordás akusztikus csíkok felhelyezése nem lesz tartós. | Az érintett szakasz kopóréteg cseréje nem képezi részét a pályázatnak. |
| 7 | A kiadott dokumentációban nem találunk szerződés tervezetet. Kérjük szíves megerősítésüket, hogy a kiadott dokumentáció nem tartalmaz szerződéstervezetet. | Az ajánlattételi felhívás tartalmazza a lényeges szerződéses feltételeket. Külön szerződéstervezetet nem adott ki az ajánlatkérő. |
| 8 | Az iskola gépjárműbehajtója jelenleg aszfaltozott, mely a kerítés kőburkolatú alapjához csatlakozik. A szegélykorrekció miatt, itt a szegély és a kerítés közötti területtel mi a teendő, mivel kell burkolni? | A szegély és a kerítés között járdafelületet kell kialakítani, a buszmegállóban lévő viacolor burkolattal megegyező módon. |
| 9 | A feladatleírásban nem szerepel, de a kiviteli terven építeni kell egy új gyalogosbehajtót az iskola területére, illetve onnan viacolor járdát az iskola bejáratáig. Melyik a mérvadó? | A gyalogosbehajtó nem része a pályázatnak |
| 10 | Ideiglenes forgalomtechnika építése a kivitelezés idejére nem szerepel a költségvetésben. Kell vele számolni, vagy az önkormányzat építi ki? | A kivitelező feladatát képezi, kiegészítésre került a költségvetés ezzel a sorral. |
| 11 | Ideiglenes forgalomtechnikai terv nem szerepel az ajánlattételi felhívás feladatai között. Kell terveztetni és engedélyeztetni? Amennyiben igen, az erre vonatkozó tétel nem szerepel a költségvetésben. | Kiegészítésre került a költségvetés ezzel a sorral. |
| 12 | A meglévő/megmaradó bicikli út/gyalogos járda csatlakozása az út felülethez nagyon meredek, balesetveszélyes. A bejáráson elhangzott, hogy emiatt a járdaszakasz visszabontása és süllyesztése szükséges. Erre a Tervező Úrtól szeretnénk kérni egy egységes tételsort, hogy minden ajánlattevő ugyanazt tudja beárazni. | „Térkő burkolatok átépítése, szintre emelése” soron szerepel a költségvetésben. Mind az iskola előtt, mind az átellenes oldalon részben visszabontandó a járda a csatlakozások kialakításához. |
| 13 | A majdani zebra után található egy áteresz. A majdani gyalogos járda – Fő út összekötés miatt a csapadékvíz útját elzárjuk. Mi a teendő az áteresszel? | Az áteresszel nincs teendő. |